दिल्ली। अगर आप खाने के शौकीन हैं तो एक बार पश्चिमी दिल्ली के तिहाड़ फूड कोर्ट ज़रूर जाकर देखिए। देश की सबसे बड़ी जेल तिहाड़ में सज़ा काट चुके कैदी इस फूड कोर्ट में खाना बनाने से लेकर खाना परोसने तक का काम कर रहे हैं। इसका संचालन करने वाले गौरव गुप्ता ने बताया कि खाने का मैन्यु दूसरे होटलों जैसा ही है। लेकिन यहां सबसे ज़्यादा ध्यान दिया गया है साफ सफाई पर। यहां के मैनेजर मोहम्मद आसीम ने बताया यहां रोज पचास से ज्यादा लोग आते हैं। मोहम्मद आसीम ने बताया कि यहां के कर्मचारियों को ग्राहकों के साथ अच्छा व्यवहार करने की ट्रेनिंग दी गई है। मोहम्मद आसीम खुद भी साढ़े चैदह साल जेल में काट चुके हैं।